Sellised mõtted tekivad mul siis kui loen üha sagedamini proua Evelin Ilvese töödest, tegemistest, ütlemistest ja arvamistest ning üha vähem Vabariigi Presidendi tööst. Ma tõesti tunnen ennast pisut puudutatuna, et mitte öelda solvatuna. Mulle meenuvad ju oma emotsioonid ja argumendid presidendivalimiste eel. Kus on see keeled suus-rahvusvahelise taustaga mees, kes viib meie väikese riigi visionäärina "pildile"? Mul ei ole midagi selle vastu, et koos Vabariigi Presidendiga saime endale kauba peale särava ja ilusa Presidendi abikaasa. Ma tahan siiralt uskuda, et Evelin Ilves tunneb ka ise muret ja piinlikust, et tema esinemised ja muidu tegemised saavad kordi suurema vastukaja meedias kui seda saab riigipea. Kuid olukorda muuta saab ta ainult ise, sest ajakirjandus nopib seda, mida talle antakse.